ตลาดนัดผ้าไหมเมืองสุรินทร์ จุดนัดพบผู้ค้าตลาด Offline และ Online
นายสุวพงศ์ กิติภัทย์พิบูลย์ ผู้ว่าราชการจังหวัดสุรินทร์ มอบหมายให้สำนักงานพัฒนาชุมชนจังหวัดสุรินทร์ ดำเนินการจัดตลาดนัดผ้าไหมเมืองสุรินทร์เป็นประจำทุกวันเสาร์ของสัปดาห์ ณ บริเวณลานด้านหน้าศาลากลางจังหวัดสุรินทร์ (หลังเก่า) ตำบลในเมือง อำเภอเมืองสุรินทร์ โดยล่าสุดวันเสาร์ที่ 6 พฤศจิกายน  2564 เป็นการจัดตลาดนัดผ้าไหมเมืองสุรินทร์ ครั้งที่ 54 มีกลุ่มผู้ผลิต ผู้ประกอบการ OTOP ผลิตภัณฑ์จากไหม ผลิตภัณฑ์สินค้าอื่นๆ ร่วมจำหน่าย จัดภายใต้มาตรการและการเฝ้าระวัง มีการวัดไข้และจุดบริการแอลกอฮอล์กลุ่มผู้ผลิต ผู้ประกอบการ OTOP นำผลิตภัณฑ์จากไหม ผลิตภัณฑ์อื่นๆ มาจำหน่าย การจัดงานได้บูรณาการเชื่อมโยงการจัดตลาดตามโครงการ OTOP เคลื่อนที่ (OTOP Mobile) ร่วมด้วย เพื่อให้กลุ่มผู้ผลิต ผู้ประกอบการ OTOP ที่ได้รับผลกระทบในช่วงวิกฤตเชื้อไวรัสโคโรนา 2019 (COVID-19) มีช่องทางการตลาดที่หลากหลายเพิ่มมากขึ้น ทั้งเป็นการส่งเสริม สนับสนุนให้ผลิตภัณฑ์ OTOP ในระดับ 1-3 ดาว  ผลิตภัณฑ์ OTOP กลุ่มปรับตัวสู่การพัฒนา และผลิตภัณฑ์ในชุมชนท่องเที่ยว OTOP นวัตวิถี ได้กระจายสินค้าถึงมือผู้บริโภคและสามารถยกระดับรายได้เพิ่มขึ้นสำหรับงานตลาดนัดผ้าไหม ครั้งที่ 54 นี้ มีผู้ประกอบการ OTOP นำผลิตภัณฑ์มาจำหน่ายในตลาดนัดผ้าไหมเมืองสุรินทร์ จำนวน 46 ร้าน ยอดจำหน่ายผลิตภัณฑ์ผ้าไหม และสินค้า OTOP รวมทั้งสิ้น  1,069,100 บาทมีผู้ประกอบการ OTOP ที่นำผ้าไหมมัดหมี่ลายขอ เจ้าฟ้าสิริวัณณวรีฯ ร่วมจำหน่าย จำนวน 21 ร้าน  จำหน่ายได้ จำนวน 80 ผืน รวมมูลค่า 154,500 บาท